Определение на Съда (седми състав) от 12 март 2025 г. (преюдициално запитване от Consiglio di Stato — Италия) — Coopservice soc. coop. p.a, действащо от свое име и като пълномощник на временно обединение на предприятия, учредено с доверителите Natuna Srl и XC Srl/Consip SpA
(Дело C-285/241, Coopservice)
(Преюдициално запитване — Член 53, параграф 2 и член 94 от Процедурния правилник на Съда — Обществени поръчки — Изключване на оферент от процедурата за възлагане на обществена поръчка — Задържане на временната гаранция — Автоматично прилагане на тази санкция — Оферент, който вече е избран за изпълнител на обособена позиция от същата поръчка — Принцип на пропорционалност — Изискване за представяне на фактическия и нормативния контекст на спора в главното производство, както и на причините, поради които е необходим отговор на преюдициалния въпрос — Явна недопустимост)
Език на производството: италиански
Запитваща юрисдикция
Consiglio di Stato
Страни в главното производство
Жалбоподател: Coopservice soc. coop. p.a, действащо от свое име и като пълномощник на временно обединение на предприятия, учредено с доверителите Natuna Srl и XC Srl
Ответник: Consip SpA
Диспозитив
Преюдициалното запитване, отправено от Consiglio di Stato (Държавен съвет, Италия) с акт от 18 април 2024 г., е явно недопустимо.
____________
1 Дата на постъпване в Съда: 22.4.2024 г.